આ હુમલો મધ્ય જાકાર્તાના થામરિન સ્ટ્રીટ વિસ્તારમાં થયો હતો. આ વિસ્તારમાં સંયુક્ત રાષ્ટ્રની કચેરી અને અનેક દૂતાવાસ આવેલા છે. સૌથી પહેલો બ્લાસ્ટ સ્ટારબક્સ કાફે બહાર થયો હતો, જેમાં આગ લાગી હતી. બાદમાં નજીકના શરીના શોપિંગ સેન્ટર પાસે પોલીસચોકી બહાર બે હુમલાખોરોઅે પોતાની જાતને ઉડાવી દીધી હતી. પોલીસ ઘટનાસ્થળે પહોંચે તે પહેલાં જ અન્ય હુમલાખોરોઅે ફાયરિંગ શરૂ કરી દીધું હતું. ફાયરિંગ લગભગ ત્રણ કલાક ચાલુ રહ્યું હતું. પોલીસ આ ઘટનામાં આતંકવાદી સંગઠન સાથે સંકળાયેલા ૨૦ શકમંદની તપાસ કરી હતી. દરમિયાન ઈસ્તંબૂલમાં હુમલા બાદ બીજા દિવસે તુર્કીમાં પણ આતંકવાદી હુમલો થતાં છ વ્યકિતનાં મોત થયાં હતાં. આતંકવાદીઓએ આ હુમલામાં દોઢ ટન વિસ્ફોટકો ભરેલી ટ્રકમાં વિસ્ફોટ કરી આ ઘટનાને અંજામ આપ્યો હતો. હવે દુનિયાના જવાબદાર દેશોએ આતંકીઓના આ પડકાર સામે સંગઠિત થઇને સંયુક્ત સામનો કરવો પડશે.